Presný interval výmeny výpletu na tenisovej rakete závisí od intenzity jej používania. Jedna vec je však istá. Výplet budete musieť vymeniť skôr či neskôr, a to i v prípade, že patríte k hráčom, ktorí si s loptičkou zapinkajú len niekoľkokrát počas leta. Prvé pravidlo znie, že ak sa vám výplet akokoľvek poškodí alebo sa uvoľní, mali by ste ho vymeniť okamžite. Keď výplet nebude viditeľne poškodený, k jeho výmene by ste mali pristúpiť po každých 10 hodinách hrania. Samozrejme, určite si s ním vystačíte i trochu dlhšie, vaša hra však bude menej efektívna.